	 
	ROMÂNIA

	
	JUDEŢUL TIMIŞ

	
	PRIMARUL COMUNEI GIARMATA


DISPOZIȚIA NR. ..........
Din ..........................
privind  acordarea indemnizației de hrană funcționarilor publici și personalului contractual din cadrul Comunei Giarmata, în anul 2021
Primarul Comunei Giarmata,  județul Timiș:

Având în vedere:

- Prevederile Legii nr. 273/2006 privind finanțele publice locale, cu modificările şi completările ulterioare;
- Prevederile Legii-cadru nr. 153/2017 privind salarizarea personalului plătit din fonduri publice,

- Prevederile art. I alin.(4) din OUG nr. 226/2020 privind unele măsuri fiscal-bugetare şi pentru modificarea şi completarea unor acte normative şi prorogarea unor termene,

 Ținând cont de:

- Dispoziția nr. 6 din 21.01.2020 privind  acordarea indemnizației de hrană funcționarilor publici și personalului contractual din cadrul Comunei Giarmata, în anul 2020  
- Referatul de specialitate, înregistrat sub nr. 733/1 /27.01.2021; 
În temeiul art. 196 alin.(1) lit. b) din OUG nr. 57/2019 privind Codul administrativ,

D I S P U N:

Art. 1. În anul 2021, nivelul indemnizației de hrană care se acordă lunar personalului din cadrul Aparatului de specialitate al primarului Comunei Giarmata și asistenților personali angajați ai Comunei Giarmata, se menține la nivelul corespunzător anului 2020.  
Art.2. Indemnizaţia de hrană prevăzută la alin. (1) se acordă proporţional cu timpul efectiv lucrat în luna anterioară.
Art. 3. Indemnizaţia de hrană nu se acordă polițiștilor locali, care beneficiază de drepturi de hrană în temeiul Ordonanţei Guvernului nr. 26/1994, și persoanelor care ocupă funcţii de demnitate publică, alese şi numite.
Art. 4. Prezenta dispoziție se comunică:
- Instituției Prefectului Județul Timiș;

- Primarului Comunei Giarmata;
- Secretarului Comunei Giarmata;
- Compartimentului Stare Civilă, Resurse Umane;

- Serviciului Contabilitate-Buget Finanţe, Achiziţii Publice şi Fonduri Structurale, Taxe şi Impozite;

- Celor interesați, prin afișare.
    PRIMAR,

MIHĂLCEANU CLAUDIU











    Vizat pentru legalitate 

                                       

 GHERMAN SORINA-ANA -secretar general al Comunei Giarmata                      

Viza CFP                                                                                                            
SALAVAI-ECOBICI IRINA- consilier juridic

